b'\n_START_ARTICLE_\nGABRIELA\n_START_SECTION_\nKasaysayan\n_START_PARAGRAPH_\nAng GABRIELA ay binuo noong buwan ng Abril taong 1984 matapos ang pagmamartsa ng 10,000 na kababaihan laban sa isang batas na ipinatupad ng dating Pangulong Marcos. Ito ay ipinangalan kay Gabriela Silang, isa sa mga nanguna sa rebolusyon laban sa mga kastila noong ika-18 na siglo.\n_START_SECTION_\nBilang isang Partidong Pampolitika\n_START_PARAGRAPH_\nNoong 2003, ang partidong \'Gabriela Women\'s Party\' ay isinulong ang GABRIELA. At noong eleksiyon ng taong 2004 ang GABRIELA ay nakakuha ng 464,586 na boto o humigit kumulang 3.6518 porsyento ng boto at nakakuha rin sila ng isang posisyon para kay Liza Maza. Noong sumunod na eleksiyon ng taong 2007 nakakuha sila ng dalawang pwesto para sa pambansang botohan._NEWLINE_Election Votes \xc2\xa0% Seats 2004 464,586 3.65% 1 2007 621,171 3.89% 2 2010 1,001,421 3.31% 2\n_START_SECTION_\nHuman Trafficking\n_START_PARAGRAPH_\nSa Pilipinas ang Gabriela ay aktibong nakikilahok sa kampanya laban sa "human trafficking" lalo\'t higit ng mga kababaihan. Isa sa kanilang mga pamamaraan ay pagbibigay ng talakayan at pagbibigay ng impormasyon sa mga NGO\'s at sa ahensiyang panggobyerno at kampanya na magmumulat ng isang komunidad. Natala ng GABRIELA na ang mga kababaihang pilipino ay maaring maipagbili sa halagang $3000at $5000 sa "international sex trade".\n_START_SECTION_\nGABRIELA sa America\n_START_PARAGRAPH_\nAng GABRIElA-USA ay ang kaunaunahang \'chapter\' ng GABRIELA sa ibang bansa na naglalayong palawakin ang kanilang ipinaglalaban hanggang sa America.\n_START_SECTION_\nGABnet sa America\n_START_PARAGRAPH_\nAng GABRIELA Network o GABnet ay isang bahagi ng GABRIELA sa America. Noong taong 2005 ika-20\xc2\xa0ng Mayo nagsagawa ito ng isang vigil sa Limang bahagi ng America. Ang vigil na ito ay nagbunga mula sa mga nangyayaring pagpatay sa Pilipinas.'